**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo” PAKEITIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 60 straipsnio 2 dalimi, Strateginio valdymo metodikos, patvirtintos Lietuvos Respublikos Vyriausybės 2022 m. gruodžio 14 d. nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ pakeitimo“, trečiojo skyriaus šeštuoju skirsniu, Rokiškio rajono savivaldybės tarybos 2023 m. kovo 31 d. sprendimo Nr. TS-57 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ 25 punktu, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2023 m. sausio 27 d. sprendimo Nr. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo“ 1 punktu patvirtinto Rokiškio rajono savivaldybės strateginio plėtros plano iki 2030 metų VIII skyrių „Plano įgyvendinimo stebėsenos nuostatos“ ir 8 priedą „Rokiškio rajono strateginio plėtros plano priemonių pasiekimo dalies vertinimo forma“ ir išdėstyti juos nauja redakcija (pridedama).

2. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Savivaldybės meras Ramūnas Godeliauskas

Agnė Grizevičiūtė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-1 „Dėl Rokiškio rajono savivaldybės strateginio plėtros plano iki 2030 metų patvirtinimo” PAKEITIMO“**

**AIŠKINAMASIS RAŠTAS**

2023-04-13

Projekto rengėjas – Strateginio planavimo ir investicijų skyriaus vyriausioji specialistė Agnė Grizevičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vyriausioji specialistė Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Tarybos sprendimo projektu teikiami patikslinti pagal aktualius nacionalinių ir vietos savivaldos lygmens teisės aktų pasikeitimus ir išdėstyti nauja redakcija Rokiškio rajono savivaldybės strateginio plėtros plano iki 2030 metų VIII skyrius „Plano įgyvendinimo stebėsenos nuostatos“ ir 8 priedas „Rokiškio rajono strateginio plėtros plano priemonių pasiekimo dalies vertinimo forma“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Konstituciniam Teismui, priėmus nutarimą dėl tiesioginių mero rinkimų ir mero bei savivaldybės tarybos teisių atskyrimo buvo iš esmės pakeistas Vietos savivaldos įstatymas, kuris įsigaliojo 2023-04-01. Nauja Vietos savivaldos įstatymo redakcija iš esmės pakeitė daugelį buvusio įstatymo nuostatų, o vienas iš svarbiausių pasikeitimų savivaldybei, merui tapus vykdomąja institucija, kad už savivaldybės strateginio planavimo procesą bus atsakingas nebe savivaldybės administracijos direktorius, o meras. Atsižvelgiant į šiuos pasikeitimus, 2023 m. kovo 31 d. Rokiškio rajono savivaldybės taryba sprendimu Nr. TS-57 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtino naują savivaldybės strateginio planavimo organizavimo tvarkos aprašą. Siekiant suvienodinti teisinio reguliavimo nuostatas, šiuo tarybos sprendimu siūloma nauja redakcija išdėstyti Rokiškio rajono savivaldybės strateginio plėtros plano iki 2030 m. stebėsenos nuostatas, kurios atitiks nacionalinio ir vietos savivaldos lygmens aktualų teisinį reglamentavimą. |
| 3. | Laukiami rezultatai | Savivaldybės tarybai patvirtinus teikiamą sprendimo projektą, Rokiškio rajono savivaldybės strateginio plėtros plano iki 2030 metų stebėsenos nuostatos atitiks aktualių nacionalinio ir vietos savivaldos lygmens teisės aktų nuostatas. |
| 4.  | Lėšų poreikis ir šaltiniai | Sprendimui įgyvendinti papildomų savivaldybės biudžeto lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedamas. |